Trinásť metrov. Mali by ste ho vidieť.
Poďme hore ponad čelné zábradlie.
Mir 2, ideme ponad provu. Nasledujte nás.
Ticho, kamera beží.
Vždy sa mi rozbúcha srdce,
keď sa ako prízrak vynorí z temnôt.
Je smutný pohľad na vrak tej úžasnej lode,
ktorá 15. apríla 1912, o pol tretej ráno
opustila svet živých
a klesla do hlbín oceánu.
Čo vy zo seba nevytlačíte, boss.
6. zostup. Sme opäť na palube Titanicu.
V hĺbke 2,5 míle - 3821 metrov pod hladinou.
Tlak vody je tu 3.5 tony na palec štvorcový.
Tieto priezory sú hrubé 22 cm.
Keby povolili, o 2 mikrosekundy je po nás.
No, dosť tých hlúpostí.
Pristaňte na streche dôstojníckych kajút, ako včera.
Pristávame nad hlavným schodiskom. Pripravení vypustiť Dunkina?
Áno, vypúšťame ho. Môžeš, Charlie.
- Vysuňte kábel. - Vysúvam.
Okej, Brock, spúšťame ho popri trupe.
Dobre. Choďte dolu, potom dnu cez hlavný vstup do prvej triedy.
Prezrieme palubu D, vestibul
a jedálenský salón.
Rozumiem.
Popusti kábel. Teraz doľava, doľava.
Náš sliedič je v pohybe. Ideme dolu schodiskovou šachtou.
Spusti ho na palubu B, Lewis.
- Paluba A. - Povoľte kábel.
Paluba B. Vojdi tam.
Opatrne, pozor na rám dverí.
Vidím.
Všetko v pohode, boss.
Teraz obrat.
Obráť ho. Pozor na stenu.
Brock, sme pri klavíri.
Dobre, to je ono.
To sú dvere do spálne.
Vidím, vidím ich.
Sme tam, vážení!
Sme dnu!
To je Hockleyho posteľ. Tu ten bastard spával.
Niekto zabudol zavrieť vodu.
Počkaj. Vráť sa doprava.
K tým dverám od šatníka. Choď bližšie.
Niečo ste zaňuchali, boss?
- Chcem vidieť, čo je pod nimi. - Moment, aktivujem ruky.
Opatrne, môžu sa rozpadnúť.
Okej, poďme. Prevráť ich nabok.
Tak, dobre.
Pusť ich.
Páni moji! Vidíte to, boss?
Dnes máme šťastný deň, chlapci.
Vytiahli sme ho, Bobby.
Kto je najlepší? No, kto?
Povedzte to, no tak.
Ty, Lewis.
Bobby, moju cigaru.
Otvorte ho.
Dofrasa.
Žiadne diamanty?
To isté sa stalo Geraldovi s Al Caponeho sejfom. A mal po kariére.
Vypnite kameru.
Investori chcú vedieť, ako pokračujeme.
Dave, Barry, zdravím. V sejfe to nebolo. Ale buďte bez obáv.
Ešte je veľa možností, kde by to mohlo byť.
V troskách na dlážke, v matkinej izbe, v lodnom trezore.
V bruchu veľryby.
Je veľa miest, ktoré treba prezrieť.
Proces eliminácie je zdĺhavý.
Vydržte chvíľku.
- Ukážte mi to. - Máme čosi zaujímavé.
- Kde je fotka toho náhrdelníka? - Zavoláme vám.
Nech sa prepadnem.
Hľadač pokladov Brock Lovett sa preslávil tým, že našiel zlato
v potopených galeónach.
Tentoraz si prenajal ruské ponorky, aby sa dostal k najslávnejšiemu
vraku lode, k Titanicu. Hovorí s nami cez satelit z výskumnej lode
Keldyš v severnom Atlantiku. Ahoj Brock.
Zdravím, Tracy. O Titanicu koluje veľa známych historiek.
Ako hudobníci dôstojne hrali až do samého konca.
No mňa zaujímajú neznáme osudy. Tajomstvá ukryté v útrobách lode.
Sme tu, aby sme odhalili viac
ako ktokoľvek pred nami.
Vaša expedícia vyvolala veľké kontroverzie, čo sa týka
vlastníckych práv a etiky. Označujú vás za vykrádača hrobov.
Nijakú záchrannú akciu...
Čo je?
Daj to hlasnejšie, moja.
Mám tu expertov z múzeí, aby sa
všetky tieto pamiatky uchovali.
Dnes sme našli túto kresbu. Pozrite sa.
Kus papiera, ktorý bol 84 rokov pod vodou.
Vďaka môjmu tímu ostala kresba neporušená.
Malo toto zostať naveky na dne oceána?
Nech sa prepadnem.
Brock!
Máš hovor cez satelit.
Bobby, spúšťame ponorky, nevidíš?
Radšej to vezmi. Neoľutuješ.
Dúfam, že to stojí za to.
Hovor hlasno. Je to dosť stará pani.
Super.
Brock Lovett. Prosím, pani...?
Calvertová. Rose Calvertová.
Zaujímalo by ma,
či ste už našli "Srdce oceánu"?
Vravel som, neoľutuješ.
Okej, napäto počúvam, Rose.
Poviete nám, kto je tá žena na kresbe?
Iste. Na tom obrázku som ja.
Klame! Bláznivá baba, čo túži po prachoch alebo po publicite.
Ako tá Ruska, "Anestézia".
Pristávajú!
Rose DeWittová Bukaterová zomrela na Titanicu ako 17-ročná, je tak?
Keby žila, mala by vyše 100 rokov.
101 na budúci mesiac.
Dobre, je to veľmi stará klamárka.
Preveril som si jej minulosť.
V 20. rokoch bola herečkou.
Herečka! Už to by vám malo stačiť!
Vtedy sa volala Rose Dawsonová. Potom si vzala Calverta,
presťahovala sa do Cedar Rapids a mala dve decká.
Calvert je po smrti a Cedar Rapids tiež nekypí životom.
O tom diamante vedia už len mŕtvi a my. Ale ona tiež.
Necestuje zrovna naľahko, čo?
Pani Calvertová, Brock Lovett. Vitajte na palube.
Zavezte ju do kajuty.
Zdravím, slečna.
Vítam vás na lodi Keldyš.
Spokojné s kajutami?
Áno, sú veľmi pekné.
Poznáte moju vnučku Lizzy? Stará sa o mňa.
Stretli sme sa pred chvíľou na palube, pamätáš?
Aha, áno.
Tak je to pekné.
Vždy cestujem so svojimi obrázkami.
Máte nejaké želanie?
Áno.
Rada by som videla svoj portrét.
Ľudovít XVI nosil vzácny prívesok, zvaný Kráľovský modrý diamant.
Zmizol v roku 1792,
keď kráľ prišiel o všetko od krku vyššie.
Historici sa domnievajú, že aj diamant rozťali.
Vybrúsený do tvaru srdca bol neskôr známy ako "Srdce oceánu".
Dnes by mal väčšiu cenu ako diamant Nádeje.
Bol to nemožne ťažký šperk.
Mala som ho na krku len vtedy.
Naozaj si to ty, babi?
Áno, ja. Nebola som štramanda?
Na stopu ma priviedli záznamy z poisťovne.
Niekto ohlásil stratu a žiadal náhradu škody, sub rosa.
Poviete nám, kto to bol?
Predpokladám, že istý Hockley.
Nathan Hockley, správne.
Pittsburský oceliarsky magnát.
Išlo o diamantový náhrdelník, ktorý jeho syn Caledon kúpil
svojej snúbenici, vám, týždeň pred plavbou.
Stratu ohlásili hneď po potopení.
Takže diamant musel ísť ku dnu s loďou.
Vidíte ten dátum?
14. apríl 1912.
Ak vaša babička hovorí pravdu,
diamant mala na sebe v deň, keď sa Titanic potopil.
Tým pádom ste moja najlepšia priateľka.
Tieto predmety sme vylovili z vašej kajuty.
Moje zrkadlo.
Neuveriteľné.
Vyzerá celkom ako kedysi.
Len tá tvár v ňom sa trochu zmenila.
Pripravená vrátiť sa späť na Titanic?
Zrekapitulujme si to. Pravobokom narazí na ľadovec.
Sunie sa ďalej a pod hladinou ostáva prederavený trup.
Predné komory sa začnú zaplavovať.
Ako hladina stúpa, voda sa valí ponad vodotesné uzávery,
ktoré siahajú len po palubu E.
Čelo klesá,
zadná časť stúpa. Spočiatku pomaly, potom stále rýchlejšie,
až celý zadok trčí vo vzduchu.
A ten zadok čosi váži. Dobrých 20-30 tisíc ton.
Trup nemôže ten tlak vydržať. Čo sa stane?
Loď sa prelomí, durch až po kýl. Zadok padne späť.
Ako sa predná časť potápa, stiahne ho do zvislej polohy
a napokon sa oddelí.
Zadná časť sa pár minút pohojdáva ako štopeľ.
Zaleje ju a napokon, asi o 2:20 klesne pod hladinu.
2 hodiny 40 minút po zrážke.
Predok letí šikmo dolu
a pristane na dne oceánu 800m odtiaľ.
Senzácia, čo?
Vďaka za skvelú vedeckú analýzu, pán Bodine.
Skutočný zážitok
bol však trochu iný.
Porozprávate nám o tom?
Musí si oddýchnuť.
- Nie. - Poď, babi.
Nie!
Diktafón.
Povedzte nám o tom.
Bolo to pred 84-mi rokmi.
Skúste si spomenúť. Na čokoľvek.
Chcete to počuť, alebo nie, pán Lovett?
Bolo to pred 84-mi rokmi,
a ešte teraz cítim vôňu čerstvého náteru.
Novučičký porcelán.
Obliečky, v ktorých nikto nespal.
Titanic volali loď snov.
A skutočne bol rozprávkový.
Veľký čln, čo?
Ocko, to je loď.
Nechápem, prečo toľká sláva.
Nevyzerá väčší ako Mauretania.
Ani teba nemôže Titanic nechať ľahostajnú.
Je o 100 stôp dlhší než Mauretania a oveľa luxusnejší.
Na vašu dcéru máločo zapôsobí.
Tak toto je tá nepotopiteľná loď?
Ani sám Boh by ju nepotopil.
Batožinu musíte podať pri hlavnom mostíku, pane.
Máte moju plnú dôveru. Obráťte sa na môjho komorníka.
Je mi cťou, pane. Ak hocičo...
Poďte.
Všetky kufre z toho auta. Tu je ďalších dvanásť.
A trezor. Všetko do kajút prvej triedy: B-52, 54, 56.
Dámy, je najvyšší čas.
Poďme.
- Môj kabát? - Mám ho, slečna.
Pasažieri tretej triedy, zaraďte sa na zdravotnú prehliadku.
- Vitajte na palube, madam. - Vitajte na Titanicu.
Pre všetkých to bola loď snov.
Pre mňa to bola otrokárska loď.
Viezla ma späť do Ameriky v reťaziach.
Navonok som bola slušne vychovaná mladá dáma.
No v mojom vnútri sa všetko búrilo.
Jack, ty si pazzo. Stavil si celý náš majetok.
Kto nič nemá, nemá čo stratiť.
Pomiatol si sa, dať do hry naše lístky?!
Sven?
TRETIA TRIEDA Spoločnosť WHITE STAR LINE
Tak, okamih pravdy.
Niečí život sa zmení. Fabrizio.
Niente.
Olaf.
Nič.
Sven.
Dva páry.
Ľutujem, Fabrizio.
Svoju mamu veľmi dlho neuvidíš,
lebo ideme do Ameriky! Full house, chlapci!
Poďme.
Idem domov!
Idem do Ameriky!
Nie, kamarát.
Titanic ide do Ameriky. O päť minút.
Dočerta. Fabri, poď.
Pocestujeme veľkým štýlom!
Ako skutoční boháči. Králi!
Vidíš? Je to môj destino.
Vravel som ti, že pôjdem do Ameriky a budem milionárom!
- Si pazzo! - Možno, ale mám lístky.
Myslel som, že si rýchly.
Počkaj!
Čakajte! Hej! Sme pasažieri!
Boli ste na prehliadke?
Jasné. Vši nemáme. Obaja sme Američania.
Dobre. Poďte.
Sme najšťastnejší všiváci na svete!
Zbohom!
Poznáš tam niekoho?
Nie, ale čo na tom?
Zbohom! Budeš mi chýbať!
Nikdy na teba nezabudnem!
Poď, srdiečko.
G-60.
Prepáčte, pani.
G-60.
Tu je to.
Ahoj, ja som Jack. Teší ma.
Jack Dawson.
Kto povedal, že spíš hore?
Kde je Sven?
Vaša súkromná vychádzková paluba, pane. Máte nejaké prianie?
Ospravedlňte ma.
- Tento? - Nie.
Ten s mnohými tvárami.
Toto je on.
Všetky vyložím?
Áno, treba to tu spestriť. Dajte to do šatníka.
Bože, tie otrasné čmáranice.
Vyhodené peniaze.
Ťažko sa zhodnúť v umeleckom cítení s niekým, kto ho nemá. Fantastické.
Ako zo sna.
Pravda, ale žiadna logika.
- Ako sa ten maliar volá? - Nejaký Picasso.
Nejaký Picasso. Ten to ďaleko nedotiahne, ver mi.
- Degasa dáme do spálne. - Ešteže boli lacné.
Ten trezor do šatníka.
V Cherbourgu pristúpila istá pani Margaret Brownová.
Volali sme ju Molly.
História ju nazvala "nepotopiteľná" Molly Brownová.
Musela som sa toho chopiť sama. Dúfam, že to zvládnete, chlapče.
Jej manžel narazil na zlato kdesi na západe.
Takých ľudí matka volala novozbohatlíci.
Nasledujúci deň sme zamierili na západ od írskeho pobrežia.
Pred nami sa rozprestieral šíry oceán.
Vyveďte ju na more, pán Murdoch.
Nech ukáže, čo vie.
Plnou parou vpred, pán Moody.
Plnou parou vpred.
Plnou parou vpred!
Prikladajte, šikovne! Ideme na plné obrátky!
21 uzlov, pane.
Pozri, pozri!
Vidíš ho?
Tam je ďalší.
Sleduj, ako vyskočí.
Už vidím sochu Slobody.
Veľmi maličkú, samozrejme.
Patrí mi svet!
V histórii človek doposiaľ nevytvoril
takýto pohybujúci sa kolos.
Náš lodný staviteľ majster Andrews ju skonštruoval od kýlu až po vrch.
Len som ju stĺkol dokopy, ale otcom myšlienky bol pán Ismay.
Jeho snom bol luxusný zaoceánsky parník takých rozmerov,
že ho nič na svete neprekoná.
A tu ho máme.
Vôľa zhmotnila sen.
Ja si dám lososa.
Vieš, že to nerada vidím, Rose.
Isteže vie.
Pre nás dvoch jahňacinu. Mierne prepečenú, mätovej omáčky málo.
Jahňacie máš rada, však?
Aj jej to pokrájate?
Kto vymyslel meno Titanic? Vy, Bruce?
Uhádli ste.
Chcel som, aby vyjadrovalo veľkosť. Veľkosť znamená
stabilitu, luxus a najmä silu.
Počuli ste o dr. Freudovi, pán Ismay?
Zaujímavo vysvetľuje, prečo si muži tak zakladajú na veľkosti.
Čo to do teba vošlo?
Ospravedlňte ma.
Veľmi ma to mrzí.
Je ako sopka, Cal. Dúfam, že ju zvládnete.
Asi by som mal dávať pozor na to, čo číta.
Kto je ten Freud? Nejaký pasažier?
Pekná loď, čo? Jasné, veď je írska.
Anglická, nie?
Nie, stavalo ju 15 000 Írov.
Veľké írske ruky. Je pevná ako skala.
Typické. Psy z prvej triedy chodia srať sem dolu.
Aby sme nezabudli, kam patríme.
Ako by sme mohli?
Ja som Tommy Ryan.
- Jack Dawson. - Fabrizio.
Aj ti za tie obrázky niekto zaplatí?
Tú pusť z hlavy. K tej sa nedostaneš,
ani keby ti anjeli lietali zo zadku.
Videla som celý svoj život, akoby som ho už prežila.
Nekonečný kolotoč večierkov
a bálov, jácht a pólových zápasov.
Stále tí istí obmedzení ľudia, bezduché rozhovory.
Mala som pocit, že stojím na okraji priepasti
a nemá ma kto stiahnuť späť. Nikoho to netrápilo,
nikto si to ani len nevšimol.
Nerobte to.
Stojte.
Nepribližujte sa!
Dajte mi ruku, pomôžem vám späť.
Nie! Zostaňte, kde ste. Myslím to vážne.
Pustím sa.
To neurobíte.
Akože neurobím?
Ako viete, čo urobím alebo nie? Nepoznáte ma.
Už by ste dávno skočili.
Rozptyľujete ma. Choďte preč.
Nemôžem, už sa to týka aj mňa.
Ak skočíte, musím skočiť za vami.
Nezmysel.
- Zabili by ste sa. - Som dobrý plavec.
Neprežili by ste ten pád.
Bolelo by to. Netvrdím, že nie.
Horšie je, že tá voda je strašne studená.
Aká studená?
Ľadová. Možno čosi nad nulou.
Boli ste niekedy vo Wisconsine?
Čože?
Tam sú veľmi tuhé zimy.
Vyrastal som v Chippewa Falls.
Keď som bol malý, otec ma brával na jazero Wissota
loviť ryby pod ľadom.
- Robí sa to... - Viem ako.
Pardon.
Pôsobíte ako dievča, ktoré má iný okruh záujmov.
No a raz
sa podo mnou preboril ľad.
Verte mi,
v takej studenej vode, ako je tam dolu,
máte pocit, akoby vás bodalo tisíc nožov.
Nemôžete dýchať. Nemôžete myslieť
na nič, len na tú bolesť.
Neláka ma predstava, že tam mám za vami skočiť.
Ale ako som povedal,
nemám na výber.
Tajne dúfam, že preleziete späť a ušetríte ma tej povinnosti.
Vy ste blázon.
To mi vraví každý.
Ale pri všetkej úcte, ja nevisím na lodnom zábradlí.
No tak,
dajte mi ruku.
Nerobte to.
Jack Dawson.
Rose DeWittová Bukaterová.
To mi budete musieť napísať.
Poďte.
Držím vás.
Pomoc!
- Prosím, pomôžte mi! - Počúvajte.
Držím vás. A nepustím.
Vytiahnite sa!
Tak, to je ono.
Dokážete to.
Mám vás.
Čo sa tu deje?
Nabok a ani sa nepohni!
Zavolajte šéfa lodnej polície.
Neslýchané! Ako si sa opovážil položiť ruku na moju snúbenicu?
Sem sa pozeraj!
Cal!
Ako si mohol?
Cal, prestaň. Bola to nehoda.
Nehoda?
Áno.
Neviem, čo mi to napadlo.
Nakláňala som sa a šmykla.
Nakláňala som sa cez zábradlie, chcela som vidieť...
- Lodné skrutky? - Áno. A pošmykla som sa.
Bola by som spadla do mora,
ale pán Dawson ma zachránil. Div že sám nespadol.
Chcela vidieť lodné skrutky.
Vždy vravím, ženy a stroje nejdú dokopy.
Tak to bolo?
Áno, tak.
Ten chlapec je hrdina. Výborne, synak.
Všetko je v poriadku, vráťme sa k brandy.
Si celá premrznutá. Poď rýchlo dnu.
Neodmeníte toho chlapca?
Iste.
Pán Lovejoy, 20 dolárov by malo stačiť.
Na toľko sa teraz cení život milovanej ženy?
Rose je nespokojná.
Ako to napravíme?
Už viem.
Príďte sa s nami zajtra navečerať,
porozprávate nám o svojom hrdinskom čine, dobre?
Dobre. Rátajte so mnou.
V poriadku, teda dohodnuté.
To bude interesantné.
Nenašla by sa cigareta?
Radšej si ich zaviaž.
Zaujímavé. Slečna sa náhle pošmykla,
a ty si mal čas vyzliecť si kabát a topánky.
V poslednom čase si smutná.
Netuším, prečo.
Malo to byť prekvapenie
v deň našej zásnubnej hostiny na budúci týždeň,
ale myslím, že dnes...
Nebesá!
Ako dôkaz mojich citov k tebe.
- To je...? - Diamant, áno.
56-karátový, aby som bol presný.
Nosil ho Ľudovít XVI.
Nazvali ho "Le coeur de la mer".
Srdce oceánu. Áno.
Je ohromujúci.
Je to kráľovský šperk.
My sme králi, Rose.
Všetko na svete ti môžem dať.
Nič by som ti neodoprel,
keby si ma len neodmietala.
Nezamykaj predo mnou svoje srdce.
Od pätnástich, keď mi rodičia zomreli, som odkázaný sám na seba.
Nemal som súrodencov, ani nijakých príbuzných,
tak som sa vybral do sveta.
Som ako list vo vetre.
Už sme po tejto palube prešli aspoň míľu,
prebrali sme počasie, moje detstvo,
ale vy ste ma zrejme vyhľadali z iného dôvodu.
- Pán Dawson... - Jack.
Jack, chcem sa vám poďakovať.
Nielen za to, že ste ma vytiahli. Predovšetkým za vašu diskrétnosť.
To je v poriadku.
Viem, čo si myslíte.
Bohatá chuderka. Čo tá vie o biede?
Nie.
Mýlite sa.
Uvažoval som, čo sa tomu dievčaťu stalo, že nevidelo iné východisko.
Bolo to všetko. Celý môj svet
a ľudia v ňom. Prázdnota života, ktorý ma ako vír pohlcuje,
a ja som bezmocná.
Páni, to je kameň.
Stiahol by vás rovno ku dnu.
Rozoslali 500 pozvánok.
Bude tam celá philadelphská smotánka.
A ja mám pocit,
že stojím v preplnenej miestnosti, kričím, a nikto sa neobzrie.
Ľúbite ho?
Prosím?
Ľúbite ho?
Ste veľmi nezdvorilý. Čo je to za otázka?
Veľmi jednoduchá. Ľúbite toho muža?
O takých veciach sa nehovorí.
Prečo neodpoviete?
To je absurdné. Vôbec sa nepoznáme.
Odmietam sa o tom baviť.
Ste hrubý, neokrôchaný grobian. Odchádzam.
Jack, pán Dawson, tešilo ma. Prišla som sa vám poďakovať.
Urazili ste ma.
Zaslúžili ste si to.
No dobre.
Myslel som, že odchádzate.
Áno, veď idem.
Vy ste nemožný!
Počkať.
Ja nemusím odísť. Toto je moja paluba. Vy choďte.
Kto je teraz hrubý?
Čo to so sebou vláčite?
Ste snáď nejaký umelec?
Tieto sú celkom dobré.
Veľmi dobré.
Vynikajúce práce.
V Paríži nemali veľký úspech.
V Paríži?
Vy ste ale svetobežník na takého chud...
Človeka s obmedzenými prostriedkami.
Na chudáka. Len to povedzte.
Pozrimeže.
To vám stáli živé modely?
Na Paríži je skvelé, že dievčatá sa tam rady vyzliekajú.
Táto sa vám páčila.
Kreslili ste ju viackrát.
Mala krásne ruky, vidíte?
Boli ste do nej zaľúbený, však?
Nie, len do jej rúk.
Bola prostitútka, nemala jednu nohu.
Vidíte?
Ale humor jej veru nechýbal.
Táto dáma,
sedávala pri bare každý večer,
ovešaná všetkými svojimi šperkami, a čakala na dávno stratenú lásku.
Volali sme ju madam Bijoux.
Šaty mala prežraté od molí.
Máte talent, Jack.
Naozaj.
Vidíte ľuďom do duše.
Vidím vás.
A?
Neskočili by ste.
Na univerzite si môže dievča akurát uloviť vhodného manžela.
A toho Rose už má.
Ide sem tá vulgárna ženská.
Rýchlo poďme, než si prisadne.
Dúfala som, že vás stihnem pri čaji.
Žiaľ, už sme dopili. Ideme sa s grófkou poprechádzať.
Skvelý nápad. Aspoň sa dozviem všetky najnovšie klebety.
Grófka.
Ešte ste nespustili posledné štyri kotle?
Nevidím dôvod. Máme vynikajúci čas.
Veľkosť Titanicu tlač pozná. Nech obdivuje jeho rýchlosť.
Musíme im ponúknuť senzáciu.
Prvá zaoceánska plavba Titanicu musí zaplniť titulné strany.
Pán Ismay, nerád by som namáhal motory,
kým nie sú zabehnuté.
Som len pasažier. Rozhodnutie je na vás.
Len povážte, nebolo by to veľkolepé zavŕšenie kariéry,
keby ste dorazili do New Yorku v utorok a prekvapili ich?
Efektný odchod do dôchodku, čo vy na to?
No dobre, kapitán.
V Monterey som pracoval na rybárskej lodi,
potom som šiel do Santa Monica
a na promenáde som kreslil portréty za 10 centov.
Prečo nemôžem byť ako vy?
Odísť ďaleko, kedy sa mi zachce.
Predstierajme chvíľku,
že raz tam spolu pôjdeme.
Nie, urobíme to. Budeme piť lacné pivo
a voziť sa na kolotoči, kým sa nepovraciame.
Budeme jazdiť na koňoch, v príboji na pláži.
Ale ako ozajstní kovboji. Nijaké dámske sedlo.
Myslíte obkročmo?
Ukážete mi to?
Iste, ak chcete.
Naučte ma rajtovať ako muži.
Žuvať tabak ako chlapi.
A pľuvať ako muži.
To vás v súkromnej škole nenaučili?
Poďte, ukážem vám to.
Jack, nie. Počkajte!
To nemôžem.
Dávajte dobrý pozor.
To je nechutné!
Teraz vy.
To bolo úbohé. Musíte to ťahať z hrdla.
Chce to páku. Pomôžte si rukami, ohnúť krk.
Vidíte ten rozdiel?
Skúste.
Už lepšie. Chce to cvik. Musíte slinu vytiahnuť úplne zozadu.
Matka.
Smiem ti predstaviť pána Jacka Dawsona?
Skutočné potešenie.
Iní boli láskaví, zvedaví na muža, ktorý mi zachránil život.
Ale moja matka naňho pozerala ako na hmyz.
Nebezpečný hmyz, ktorý treba rýchlo rozpučiť.
Zdá sa, že ste ten správny muž do nepohody.
Prečo musia ohlasovať večeru, ako keď kavaléria trúbi na útok?
Nejdeme sa obliecť?
Uvidíme sa na večeri, Jack.
Chlapče? Hej!
Máte vôbec predstavu, na čo ste sa dali?
Ani nie.
Chystáte sa vkročiť do hadieho hniezda.
Čo si oblečiete?
Myslela som si. Poďte.
Ja som to vedela! Máte takú postavu ako môj syn.
Vyzerá to tak.
Ligocete sa ako nová minca.
Dobrý večer, pane.
V tejto lodi sú tisíce ton hockleyovskej ocele.
- V ktorých častiach? - V tých správnych.
Keby niečo, vy ste zodpovedný. Kde je Rose?
O chvíľu príde.
Tu máme grófku.
Videl som to v púťovom kine a túžil si to vyskúšať.
Drahý,
pána Dawsona si pamätáš, však?
Žasnem! Takmer dokonalý džentlmen.
Takmer.
Neuveriteľné.
Aká neobyčajná plavba.
- Bláznivá. - Úplne šialená.
Tamto je grófka z Rothes.
To je John Jacob Astor,
najbohatší muž na palube.
Jeho mladučká žienka Madeleine je v chúlostivom stave.
Snaží sa to zakryť, vidíte?
Hrozný škandál.
Benjamin Guggenheim a jeho milenka madam Aubertová.
Pani Guggenheimová je doma s deťmi, prirodzene.
Sir Cosmo a Lucile, lady Duff-Gordonová.
Medzi iným navrhuje aj vyzývavú spodnú bielizeň.
Teší sa obľube kráľovskej rodiny.
Blahoželám, je čarovná.
Ďakujem.
Odvediete dámu k stolu?
K službám.
Anjelik!
Je to veľmi prosté.
Milujú peniaze. Tvárte sa, že máte zlatú baňu, a ste v klube.
Hej, Astor!
Zdravím vás, Molly.
Dovoľte, aby som vám predstavila pána Jacka Dawsona.
Jack,
ste z tých bostonských Dawsonovcov?
Nie, z Dawsonowcov z Chippewa Falls.
Aha, áno.
Musel byť nervózny, ale nedal na sebe nič znať.
Usúdili, že je jeden z nich.
Snáď syn železničného magnáta.
Síce novozbohatlík, ale člen klubu.
No matka nezlyhala nikdy.
Aké máte ubytovanie v podpalubí? Vraj je celkom slušné.
Znamenité, madam. Takmer žiadne potkany.
Pán Dawson cestuje treťou triedou.
Včera pomohol mojej snúbenici.
Pán Dawson je vynikajúci umelec.
Ukázal mi niektoré svoje práce.
Rose a ja sa nezhodujeme v názore na umenie.
Nič proti vašej práci, pane.
Ja som majiteľ, ale pred Bohom je ním pán Andrews.
To sú všetko moje?
Berte to od kraja.
Pozná na lodi každý nit.
Vaša loď je skutočný zázrak.
Ďakujem, Rose.
Ako si želáte servírovať kaviár?
Nebudem, ďakujem. Nikdy mi veľmi nechutil.
Kde vlastne žijete, pán Dawson?
Moja terajšia adresa je Titanic.
Môj ďalší osud je v Božích rukách.
A kde beriete peniaze na cestovanie?
Pracujem, na nákladných parníkoch a tak.
Lístok na Titanic som vyhral vďaka šťastnej karte v pokeri.
Veľmi šťastnej karte.
Všetci sme hračkou v rukách šťasteny.
Pravý muž je sám strojcom svojho šťastia. Nie je tak, Dawson?
A vám sa ten tulácky život páči?
Áno, madam.
Všetko, čo potrebujem, mám tu so sebou.
Vzduch v pľúcach a prázdne listy papiera.
Je úžasné prebudiť sa a nevedieť, čo ma čaká,
koho stretnem, kde skončím.
Raz spím pod mostom a vzápätí sa veziem na lodi
a popíjam šampanské vo vyberanej spoločnosti.
Ešte by som si dal.
Život je dar. Nemienim ho premárniť.
Nikdy neviete, akú kartu vám osud prihrá.
Život treba brať, ako ide. Postreh, Cal.
Aby každý deň stál za to.
To ste pekne povedali.
Výborne, bravo.
Nech stojí za to.
Pán Brown netušil, že som peniaze ukryla do kachieľ.
Prišiel domov opitý ako snop a zakúril.
Teraz pôjdu piť brandy do fajčiarskeho salóna.
Ideme si vypiť brandy, páni?
Vzdialia sa, aby si mohli navzájom gratulovať, akí sú neprekonateľní.
Ďakujeme za spoločnosť, dámy.
Odprevadím ťa do kajuty?
Nie, zostanem.
Tu máte, Molly.
Pridáte sa k nám, Dawson?
Hádam nezostanete so ženami.
Nie, ďakujem. Musím sa vrátiť.
Múdro. Debata o obchodoch a politike by vás nezaujímala.
Ale, Dawson, dobre, že ste prišli.
Musíte ísť?
Načase, aby som šiel veslovať s ostatnými otrokmi.
Dobrú noc, Rose.
Chcete, aby stál za to? Príďte k hodinám!
Chcete zažiť skutočnú zábavu?
Smiem dať sem ruku?
Nerozumiem vám.
Teraz vezmem do tanca ju, dobre?
Poďte.
No tak, poďte.
Jack, počkajte.
Ja to neviem.
Musíme sa viac pritisnúť.
Takto.
Ty si dáma môjho srdca, Cora.
- Nepoznám kroky. - Ani ja. Nechajte sa viesť hudbou.
Počkajte, Jack! Stojte!
Čo? Počkajte!
Jack, nie!
...to nespadá pod Shermanov zákon.
Tak sa hájil aj Rockefeller. Najvyšší súd to neakceptoval.
Čo je? Myslíš, že dievča z prvej triedy nevie piť?
Choď preč.
Si v poriadku?
Na trikrát!
Takže,
vy si myslíte, že ste tvrdí chlapi?
Dokážete toto?
Chyť mi sukňu, Jack. Drž ju hore.
Panenka skákavá!
Neublížila si si?
Už roky som to nerobila.
Hrajme, chlapci. Poďme!
Kávu, pane?
Dúfal som, že v noci ku mne prídeš.
Bola som unavená.
Tvoje výkony v podpalubí boli nepochybne vyčerpávajúce.
Ten tvoj špiceľ ma sledoval? To sa dalo čakať.
Viac sa tak správať nebudeš.
Ja nie som predák v tvojej továrni, aby si mi rozkazoval.
Som tvoja snúbenica.
Moja snúbenica. Moja snúbenica!
Áno! A moja žena!
Fakticky, aj keď ešte nie pred zákonom. Teda ma budeš ctiť!
Tak, ako manželka ctí svojho manžela.
Zo mňa si nikto blázna robiť nebude.
Je na tom niečo nejasné?
Nie.
Dobre. Teraz ma ospravedlň.
Ach, slečna Rose.
Mali sme menšiu nehodu.
- To nič. - Mrzí ma to.
Pomôžem ti s tým.
Nechajte, slečna.
Upokojte sa, slečna.
Čaj, Trudy.
S tým chlapcom sa viac stýkať nebudeš, počuješ?
Zakazujem ti to.
Nerozčuľuj sa. Pustí sa ti krv z nosa.
Toto nie je hra.
Sme v prekérnej situácii. Vieš, že sme zostali bez peňazí.
Isteže viem. Každý deň mi to pripomínaš.
Tvoj otec nám zanechal len dlžoby, ukryté za dobrým menom.
To meno je náš jediný tromf.
Ja ťa nechápem.
Hockley je skvelá partia. Nikdy nebudeme trieť núdzu.
Ako mi to môžeš hodiť na plecia?
Prečo si taká sebecká?
Ja som sebecká?
Chceš, aby som musela pracovať ako nejaká krajčírka?
To chceš?
Vidieť, ako naše krásne veci predávajú na dražbe?
Vzdať sa našich spomienok?
Je to také nespravodlivé.
Isteže je to nespravodlivé.
Sme ženy.
Musíme sa vedieť obetovať.
Drž nad nami svoju ruku, Otče,
ochraňuj nás od všetkého zla…
Dobrý deň, pán Andrews.
Chcem s niekým hovoriť.
Tu nemáte čo hľadať.
Včera som tu bol, nepamätáte sa?
Nie. Odíďte, prosím.
On vám to dosvedčí. Chcem len hovoriť...
Pán Hockley a slečna DeWittová Bukaterová
oceňujú vašu pomoc.
Na znak vďaky vám mám odovzdať toto.
Nechcem vaše peniaze.
A mám vám pripomenúť, že cestujete treťou triedou
a vaša prítomnosť tu už nie je vhodná.
Zavolajte Rose. Prosím!
Dozrite, aby sa pán Dawson vrátil tam,
kam patrí, a aby tam aj ostal.
Áno, pane.
Tak poďme.
Prečo sú tu dve kormidlá?
Toto používame len pri pobreží.
Prepáčte, pane. Ďalšie varovanie pred ľadovcami, z Noordamu.
Upokojte sa. Nič neobvyklé v tomto ročnom období.
Zvyšujeme rýchlosť. Prikázal som, aby spustili všetky kotle.
Naviň to, ako som ti ukázal. Správne.
A teraz to pusti.
- Dobre, však? - Ide ti to.
Pán Andrews, prepáčte,
ale v duchu som rátala.
Keď vynásobím počet člnov ich kapacitou...
Nehnevajte sa, ale nestačia pre všetkých na palube.
Sotva pre polovicu.
Vám nič neujde, však?
Dal som sem namontovať tieto žeriavy,
pre další rad člnov.
Ale paluba by vraj potom vyzerala zaprataná.
Nuž ma prehlasovali.
Na nepotopiteľnej lodi je to len plytvanie priestorom.
Môžete pokojne spávať, Rose. Postavil som vám spoľahlivú loď.
Iný záchranný čln nepotrebujete.
Pokračujte smerom ku korme. Ďalšia zastávka je v strojovni.
Jack, to nemôžeme. Nesmiem sa s tebou stretávať.
- Musím s tebou hovoriť. - Nie, Jack.
Som zasnúbená.
Vydám sa za Cala.
Milujem ho.
Rose,
s tebou je to ťažké. Si rozmaznaná, ba svojhlavá.
Ale kdesi pod tým sa skrýva to najúžasnejšie,
najbáječnejšie dievča,
žena, akú som kedy poznal.
Počkaj, nechaj ma dokončiť. Si naj...
Nie som blázon. Viem, ako svet funguje.
Vo vrecku mám 10 dolárov. Nemám ti čo ponúknuť, viem.
Chápem.
Ale už som v tom až po krk.
Keď skočíš ty, skočím aj ja. Pamätáš?
Neodídem, kým nebudem vedieť, že sa netrápiš. Viac nechcem.
Nemusíš sa obávať.
Budem v poriadku. Naozaj.
Naozaj?
Nemyslím.
Spútali ťa. Ak sa neoslobodíš, zomrieš. Možno nie hneď,
lebo si silná,
ale skôr či neskôr ten oheň, ktorý milujem,
vyhasne.
Ty ma zachraňovať nemusíš.
Máš pravdu.
Len ty to môžeš urobiť.
Idem späť.
Nechaj ma na pokoji.
Povedzte Lucile o tých maléroch s tlačiarmi.
Pozvánky sme museli dať dvakrát prerobiť.
Panebože!
A tie otrasné šaty pre družičky. Hotová odysea.
Rose nástojila na levanduľovej farbe. Vie, že ju neznášam.
Len aby mi urobila napriek.
Mali ste ma skôr vyhľadať.
Ruth videla v La Mode Illustré moje návrhy
výbavy a svadobných šiat pre dcéru vojvodkyne z Marlborough.
Iste súhlasíte,
že spolu by sme stvorili čosi ako fénixa z popola.
Ahoj, Jack.
Rozmyslela som si to.
Povedali mi, že si tu.
Podaj mi ruku.
Zatvor oči.
No tak.
Vystúp hore.
Chyť sa zábradlia. Neotváraj oči.
Neotvorím.
Vystúp na zábradlie.
Drž sa.
Oči maj zatvorené.
Dôveruješ mi?
Áno.
Otvor oči.
Letím!
Poď, Josephine moja, do môjho lietajúceho stroja
Vyletíme ako vtáky hore nad oblaky.
To bolo naposledy, čo Titanic uzrel svetlo dňa.
Schyľuje sa k osudnej noci. Ostáva už len šesť hodín.
Neuveriteľné. Smith tam stojí, s varovaním o ľadovcoch
v zasranej ruke. Prepáčte. A prikáže zvýšiť rýchlosť!
Jeho 26-ročná skúsenosť pracuje proti nemu.
Myslí, že veľký ľadovec by včas uzreli a vyhli sa mu.
Lenže loď je priveľká a kormidlo malé. Neschopná rýchleho obratu.
Nič z toho, čo vie, neplatí.
Nerobíme nič, čo sa nepatrí. Toto je obývačka.
Bude stačiť to svetlo?
Umelci potrebujú svetlo, nie?
Áno, ale ja nie som zvyknutý na takéto hrozné podmienky.
Monet!
- Poznáš jeho obrazy? - Pravdaže.
Pozri na tieto farby.
Viem, úžasné.
Cal všade so sebou ťahá túto ohavnú vec.
Kedy ho môžeme očakávať?
Kým je dosť cigár a brandy, nemáme sa čoho obávať.
Pekné. Čo je to, zafír?
Diamant. Veľmi vzácny diamant.
Jack, nakresli ma tak, ako tie Francúzky.
S týmto.
Dobre.
Len s týmto.
Nechcem ďalší portrét, na ktorom vyzerám ako porcelánová bábika.
Keďže platím,
očakávam, že mi vyhoviete.
Choď na tú posteľ… pohovku.
Ľahni si.
Povedz mi ako.
Daj ruku späť, ako si ju mala.
Druhú si daj hore, k tvári.
Tak.
Teraz skloň hlavu.
Oči sem. Pozeraj na mňa.
A nehýb sa.
Aký vážny.
Hádam sa nečervenáte, majstre.
Monsieur Monet sa určite nečervená.
Maľuje krajinky.
- Uvoľni tvár. - Prepáč.
Neusmievaj sa.
Srdce mi bilo ako zvon.
Bol to najerotickejší okamih v mojom živote…
...aspoň dovtedy.
Čo bolo ďalej?
Myslíte, či sme to urobili?
Ľutujem, ale musím vás sklamať.
Jack bol dokonalý profesionál.
Ďakujem.
Čo robíš?
Dal by si to späť do trezoru?
Páni, ospravedlňte ma.
Žiadny zo stewardov ju nevidel.
To je absurdné. Sme na lodi. Nemohla predsa zmiznúť.
Lovejoy, nájdite ju.
- Je jasno. - Áno.
Tuším som ešte nevidel také pokojné more.
Ako rybník.
Vzduch sa ani nepohne.
Ťažšie zazrieme ľadovce,
keď sa o ne nebudú trieštiť vlny.
No, ja pôjdem. Udržujte rýchlosť a kurz, pán Lightoller.
Ochladilo sa. Aká si pekná.
Slečna Rose?
Moje kresby!
Poď! Utekaj!
Čakajte!
Počkať!
Dolu, rýchlo!
Pardon.
To nič, pane, nechajte.
Ten nevyzerá ako sluha, skôr ako policajt.
Myslím, že ním aj bol.
- Dočerta. - Bež!
Sem!
Rýchlo!
Čo teraz?
Čože?
Priložte do prvého kotla.
Čo tu vy dvaja robíte?
Tu je to nebezpečné!
Nevšímajte si nás! Ide vám to od ruky! Len tak ďalej!
Pozrime sa, čo tu máme.
Ďakujem.
Kam to bude, slečna?
Ku hviezdam.
Si nervózna?
Nie.
Chcem cítiť tvoje ruky, Jack.
Pekelná zima.
Ľadovec zaňuchám na diaľku.
Somarina!
Fakticky.
Našli ste ten ďalekohľad pre hliadku?
Nevidel som ho od Southamptonu.
Idem na obchôdzku, majte sa.
Celý sa chveješ.
To nič, to prejde.
Tam utekali.
Chýba niečo?
Odteraz ma môžeš držať v trezore spolu s diamantom, drahý. Rose
Mám lepší nápad.
Mám vás!
Videla si, ako sa tvárili?
Videla si?
Keď pristaneme,
utečiem s tebou.
Je to šialené.
Viem, s rozumom to nič nemá.
Preto v to verím.
Hej, sleduj.
No tak sa pozri!
Tým je teplejšie než nám.
Radšej zmrznem, než by som sa mal s tebou tak zohrievať.
Doparoma!
Dvíhajte, bastardi!
Je tam niekto?
Áno. Čo vidíte?
Ľadovec! Rovno pred nami!
Ľadovec pred nami!
Plné kormidlo doprava!
Kormidlo doprava!
Prudký obrat vľavo!
Plný spätný chod!
Kormidlo naplno.
Pohyb, poďme!
Znížte paru!
Uzavrite všetky záklopky!
Počkať.
Počkať!
Teraz! Spätný chod!
Prečo neobracajú?
Kormidlo je naplno?
Áno, pane, naplno.
No tak, poďme, obracaj sa.
Áno.
Narazíme!
Kristepane!
Ježiš!
Plné kormidlo doľava!
Pozor!
Rýchlo preč!
Zatvárajú dvere!
Von! Rýchlo!
Poďme, chlapci!
Poďte!
Von!
KONTROLNÝ PANEL VODOTESNÝCH UZÁVEROV
Panebože.
To bolo o chlp.
Zaňucháš ľadovec, čo? Anciáša tvojho!
Zaznamenajte čas do lodnej knihy.
Čo to bolo, pán Murdoch?
Ľadovec, pane.
Prikázal som otočiť doľava, ale bol príliš blízko.
Skúsil som odkloniť zadok, ale narazila.
- Spustite vodotesné uzávery. - Komory sú uzavreté, pane.
Zastaviť všetky motory.
- Nech lodný tesár zistí rozsah škôd. - Áno, pane.
Rýchlo preč odtiaľto!
Prečo zastali motory? Pocítila som dáky otras.
Nič vážne. Odpadol list z lodnej skrutky.
Prajete si niečo?
Nie, ďakujem.
Vravia o nejakom ľadovci.
Ja nič nevidím, a vy?
Kam utekajú potkany, tam idem aj ja.
- Hej, vy. - Nie je poplach.
- Je. Okradli ma. - Zavolajte šéfa lodnej polície.
Nestojte ako tĺk!
Prišiel som o zábavu?
- Videli ste, čo sa stalo? - Nie. Tuším to narazilo tam.
V 6. kotolni je 2,5 metra vody, v ložnom priestore je to horšie.
- Môžete vystužiť trup? - Čerpadlá nestíhajú.
- Videli ste ložný priestor? - Už je zaplavený.
To je vážne.
Musíme varovať matku a Cala.
Podľa mňa sú vynikajúce, pane.
Ničoho sa nedotýkajte. Chcem, aby to tu vyfotografovali.
Drž ma za ruku.
Hľadali sme vás, slečna.
Tak poďme.
Stalo sa niečo vážne.
Áno, máš pravdu.
Zmizli dve veci, na ktorých mi veľmi záleží.
Keďže jedna je už späť, viem, kde nájdem druhú. Prehľadajte ho.
- Vyzlečte si kabát. - Čo?
Čo to robíš, Cal? Sme v núdzovej situácii.
- Toto hľadáte? - Áno.
To je volovina!
To nesmieš veriť.
- Nemohol. - Pre profesionála je to hračka.
Celý čas som bola s ním.
Možno to urobil, kým si sa obliekala, drahá.
Šikovné. Strčili mi ho do vrecka.
- Čuš. - Ani to nie je tvoje vrecko.
"Majetok A.L. Ryersona."
Tú krádež nám ohlásili.
Len som si ho požičal.
Máme čestného zlodeja!
Vieš, že som to neurobil, Rose.
Vieš to. Never im.
Poďme, chlapče.
Vieš, že som to neurobil!
No tak, chlapče. Poďme.
Vieš, že som to neurobil! Poznáš ma!
Veľmi nemilé zdržanie, kapitán.
4 metre vody nad kýlom za 10 minút,
v čelnej komore, vo všetkých troch ložných priestoroch a v kotolni 6.
Presne tak.
Kedy sa pohneme ďalej?
To je päť komôr.
So štyrmi porušenými komorami sa udrží nad hladinou, s piatimi nie.
Ako bude čelo klesať, voda sa začne prelievať
na palube E ponad vodotesné predely a postupne zaplaví
aj zadnú časť lode. Nedá sa to zastaviť.
Čerpadlá.
Získate čas, ale len minúty.
Odteraz, nech urobíme čokoľvek,
Titanic nezachránime.
Táto loď sa nemôže potopiť.
Je zo železa. Verte mi, môže.
A aj sa potopí.
So stopercentnou istotou.
Koľko času zostáva?
Hodina, nanajvýš dve.
Koľko ľudí je na palube, pán Murdoch?
2200 osôb, pane.
Pán Ismay, budete mať svoje titulky na prvých stranách.
Ty si ale pekná fľandra.
Pozeraj na mňa, keď s tebou hovorím!
- Pane? - Teraz nemám čas!
Máte si obliecť záchranné vesty a ísť k člnom.
Neotravujte.
Prepáčte, je to rozkaz kapitána. Teplo sa oblečte.
Vonku je chladno.
Odporúčal by som zvrchníky a klobúky.
To je smiešne.
Neobávajte sa, slečna. Istotne ide len o bezpečnostné opatrenie.
Vstávať! Oblečte si záchranné vesty!
Čo vykrikuje?
- Dajte si záchranné vesty! - Čo sa deje?
Oblečte si ich.
C.Q.D.?
Pane?
Áno, C.Q.D. Volanie o pomoc. Vysielajte. To je naša poloha.
Keď sa niekto ohlási, povedzte, že sa potápame
a potrebujeme okamžitú pomoc.
Dopekla.
Spúšťajte! Poďme!
Naviňte to! A rovnomerne spúšťať!
Odkryte člny!
Uvoľnite tie laná!
Stočte to! Pohyb!
Kde sú pasažieri?
Šli dnu. Prekážala im zima a hluk.
Hej, vy! Poďte dolu a pomôžte nám s tým!
Nedáte si pohárik, pane?
Čo sa deje, chlapče? Navlečiete nás do tohto a teraz tu postávame.
Prepáčte, madam. Hneď to zistím.
Nikto tu nevie, čo sa deje.
Prekliati Angličania. Všetko podľa pravidiel.
Načo tie silné výrazy?
Zapnite ohrievače v kajutách. Keď sa vrátim, chcem šálku čaju.
Pán Andrews.
Videla som ten ľadovec. A vidím zúfalstvo vo vašich očiach.
Povedzte mi pravdu, prosím.
Loď sa potopí.
Ste si istý?
Asi o hodinu bude toto všetko na dne Atlantiku.
Prosím vás, povedzte to len komu musíte. Nechcem vyvolať paniku.
A nastúpte do člna. Rýchlo. Neváhajte.
Pamätáte sa, čo som vám povedal o člnoch?
Áno.
Rozumiem.
Daj sem ruky.
Pane, v 2. triede je zmätok. Ľudia chcú svoje cennosti z trezoru.
Choďte, ja ho postrážim.
V poriadku.
Pane, Carpathia sem ide rýchlosťou 17 uzlov. Idú plnou parou.
Nikto iný sa neohlásil?
Sú jediní nablízku. Budú tu o 4 hodiny.
O 4 hodiny?
Ďakujem, Bride.
Panebože.
Záchranné člny sú pripravené, pane.
Nemali by sme ženy a deti naložiť do člnov, pane?
Áno.
Ženy a deti nech idú prvé.
Rozkaz, pane.
Dámy a páni, prosím pozor!
Pristúpte bližšie, prosím.
Poďte ku mne. Ďakujem.
Dobre.
Zatiaľ prosím len ženy a deti.
Tu.
Ako povedal kapitán, niečo veselé, aby nevznikla panika.
"Svadobný tanec".
Oblečte si záchranné vesty.
Daj si záchrannú vestu.
Strpenie, ešte nemôžete ísť k člnom!
Prosím, zachovajte pokoj.
Všetci nech majú záchranné vesty.
Ženy a deti pustite dopredu.
Čo robíme?
Čakáme. Až nastúpia do člnov ľudia z prvej triedy,
potom pôjdeme my. Musíme byť pripravení.
Netlačte sa, to vám nepomôže.
Choď zohnať pomoc.
Spúšťajte! Súčasne na oboch stranách! Rovnomerne!
Obe strany súčasne! Opatrne!
Stop, zadržte!
Ľavú stranu nespúšťať!
Len pravú! Poďme!
Ľavú nie! Pravú dolu! Teraz obe naraz!
Rovnomerne, chlapci!
Vieš, táto loď sa zrejme potopí.
Mám ti odovzdať malú pozornosť ako prejav našej vďaky.
S pozdravom od pána Caledona Hockleyho.
Počuli ste, poďme, nastúpte.
Nájde sa miesto pre džentlmena, páni?
Zatiaľ len ženy.
Budete člny obsadzovať podľa tried?
Dúfam, že nebudú prepchaté.
Preboha, mlč!
Voda je ľadová a člnov nie je dosť pre všetkých.
Polovica ľudí zomrie.
Tá lepšia určite nie.
Poďte, Ruth, nastúpte. Tu sú miesta prvej triedy.
Škoda, že som si tú kresbu nenechal. Ráno stúpne na cene.
Si nepredstaviteľný bastard.
Poďte, Rose. Je tu plno miesta.
Poďte, Rose. Ste na rade.
Nastúp, Rose.
Nastúp do člna!
Zbohom, matka.
Kam ideš?
Za ním? Chceš byť kurvou toho špinavého povaľača?
Radšej budem jeho kurvou ako tvojou ženou.
Nie! Neopováž sa!
Rose! Prosím ťa, stoj!
Spustiť!
Počkajte!
Spúšťajte!
Pomoc!
Počuje ma niekto?
Pomôžte mi!
Pomoc! Počujete ma?
Pomôžte mi niekto!
Pán Andrews?
Skontrolujte chodbu na pravoboku.
Dajte si záchrannú vestu a choďte k člnom.
Lucy, dajte si vestu a buďte im príkladom.
Je tu niekto?
Pán Andrews! Chvalabohu!
Kam zvyknú odviesť niekoho, koho zatknú?
Musíte ísť do člna.
Nájdem ho, či mi pomôžete alebo nie. Ak nie, potrvá mi to dlhšie.
Choďte výťahom celkom dolu. Potom naľavo, cez priechod pre posádku.
Pôjdete doprava a pri schodoch doľava. Tam je dlhá chodba.
To vyzerá zle.
Dofrasa!
Dovolíte? Ďakujem.
Ľutujem, ale výťahy nepremávajú.
Kašlem na slušnosť, dopekla! Odvezte ma dolu!
Paluba E.
No tak, poďme.
Idem hore.
Nie! Nie!
Vráťte sa! Idem späť hore!
Priechod pre posádku.
Jack!
Rose!
Tu som!
Tu vnútri!
Jack! Odpusť.
Mrzí ma to.
- Lovejoy mi ho dal do vrecka. - Viem!
Rose, musíš nájsť náhradný kľúč.
Skús v tej skrini.
Malý strieborný kľúčik.
Tu sú len mosadzné!
Pozri tu.
Ako si zistila, že som to neurobil?
Nijako. Uvedomila som si, že to vlastne viem.
Hľadaj.
Nijaký kľúč tu nie je!
Počuj. Musíš zohnať pomoc. Zvládneme to.
Hneď prídem.
Počkám tu na teba!
Haló! Je tu niekto?
Je tu dolu niekto?
Potrebujeme pomoc!
Dočerta!
Počuje ma niekto?
Vďakabohu.
Musíte mi pomôcť. Tam vzadu je človek. Počkajte!
Tu nemôžete ostať, slečna. Poďte hore.
Jeden človek tam uviazol!
Poďte.
- Žiadnu paniku. - Ja nerobím paniku!
Idete opačne!
Pustite ma! Počúvajte!
Dopekla s tebou.
Panebože.
Pomôže to?
Uvidíme. Poď sem.
Počkaj! Vyskúšaj si to tam.
Dobre. Teraz skús trafiť do toho istého miesta.
To stačí. Poď. Zvládneš to.
Musí to byť silný a rýchly úder.
Počkaj. Ruky daj ďalej od seba.
Takto?
Počúvaj, Rose. Dôverujem ti.
Teraz!
Dokázala si to!
Poďme.
Dopekla, tá je ľadová!
Tam je východ.
Musíme nájsť iný.
Také čosi človek nevidí každý deň.
Čo tu robí tá batožina? Preč s ňou. Potrebujeme miesto.
Poďte. Musí nastúpiť, pane. Choďte nabok.
Upokojte sa!
Nie je ani na pravoboku, pane.
Nemáme veľa času. Tento nadutý pedant nechce púšťať mužov.
Ten na druhej strane púšťa.
To je náš človek. Ale najprv sa potrebujeme poistiť.
Tadiaľto, prosím.
Čo si to dovoľujete?
To zaplatíte!
To je majetok White Star Line.
Čuš!
Pozdržíte ten čln? Len zabehnem po...
Sadajte! Posledná.
Prečo spúšťate tie člny poloprázdne?
Teraz nie, pán Andrews.
Dvadsať ľudí v 65-miestnom člne?
A v jednom sedeli len dvanásti!
Nevedeli sme, či člny znesú takú záťaž. Je to riziko.
Nezmysel!
Testovali ich na 70 ľudí!
Naplňte tie člny, pán Lightoller, prekrista!
Ďalšie ženy a deti, prosím!
Všetci späť!
Nemôžete nás tu držať zamknutých. Loď sa potápa!
Ženy dopredu!
Odomknite to.
Len ženy!
Muži nie!
Späť!
Zamknite mrežu!
Preboha, veď sú tu ženy a deti!
Pustite nás, veď tu pokapeme!
- Dostaneme sa von? - Tade nie.
Musíme rýchlo niečo robiť.
Člny odchádzajú.
Voda stúpa. Musíme sa dostať von.
Tam je to beznádejné.
Skúsme tadeto.
Postarám sa o svoje šťastie.
Ja tiež.
Poďte!
Nie, tadiaľto!
Sem!
Vráťte sa k hlavnému schodisku.
Tam sa o vás postarajú.
Všetko sa vyrieši.
- Odomkni to! - Choďte k hlavným schodom.
Ihneď otvor!
Vráťte sa, poslúchnite ma.
Prekliaty sukin syn!
Fabri, Tommy, pomôžte mi.
- Ustúpte! - Ťahajte!
- Odstúpte. - Položte to!
Uhnite!
Raz, dva,
tri!
A znova!
Poďme!
Tam nemôžete ísť!
Netlačte sa!
Späť! Ustúpte!
Držte sa!
Vtiahnite ju tam!
Všetci späť,
lebo vás postrieľam ako psov!
Bude tu poriadok!
Poriadok, rozumeli ste?
Pán Lowe, postarajte sa o tento čln.
Zachovajte pokoj! Len žiadnu paniku!
Dozadu!
Neskoro.
Vpredu sú ešte člny. Držte sa Murdocha, vyzerá byť rozumný.
Nespúšťajte!
Prerežte laná!
Sadnite si!
Prestaňte s tým, zberba!
Ustúpte!
Vymyká sa to spod kontroly. Musíme konať.
Pán Murdoch?
Pán Hockley. Vy dvaja, poďte so mnou!
Som obchodník. Mám pre vás návrh.
Poď, Rose.
Člny sú preč!
Sú na tej strane nejaké člny?
Nie, ale ešte dva sú vpredu. Dovediem vás tam.
Nemá to význam. Nikto nás nepočúva.
Ani pri večeri nás nepočúvajú. Hrajme. Aspoň sa zahrejeme.
"Orfeus".
Hrajú ti, aj keď sa topíš. Teraz viem, že som v prvej triede.
- Kde sú všetci? - Ešte na zadnej palube, pane.
Sme dohodnutí, pán Murdoch, áno?
Všetci stojte, prosím! Netlačte sa!
Len ženy a deti! Ustúpte! Dozadu, pane.
Prejdite, madam. Naspäť, pane!
Choďte pozrieť na druhú stranu. Bežte!
Našiel som ju na druhej strane.
Čaká na čln.
S ním.
- Ešte nejaké ženy a deti? - Všetky sú v člne.
Niekto ďalší?
Kto ešte?
Nech to parom vezme.
Dofrasa.
Pane, tadeto nesmiete prechádzať!
To je ono. Výborne. Dobre.
Pripravte sa, spúšťame.
Naľavo pripravení?
Spúšťajte.
Obe strany súčasne.
Dávajte pozor!
Dajte mi ju.
Neboj sa, dušička.
Ocko, poď do člna!
Rozlúčime sa len na chvíľočku.
Ockovia pôjdu iným člnom.
Drž mamičku za ruku a buď dobré dievčatko.
Bez teba nejdem.
- Musíš ísť, choď. - Nie, Jack.
Nastúp, Rose.
Nie.
Nastúp do člna!
Áno, nastúp, Rose.
Bože, ako to vyzeráš!
Tu máš.
Obleč si to, no tak.
Choď. Ja pôjdem ďalším.
Nie, bez teba nejdem.
Počúvaj. O mňa sa nemusíš báť.
Ja prežijem všetko.
Teraz nastúp. Choď.
Dohodol som sa s dôstojníkom. Dostaneme sa s Jackom odtiaľto.
Obaja.
Vidíš?
Nesmiem zmeškať svoj čln.
Rýchlo, už je takmer plný.
Nastúpte si, slečna.
Nasadnite, prosím.
Šikovne.
Preč od zábradlia.
Spúšťať!
Si dobrý klamár.
Takmer ako vy.
Nič nie je dohodnuté, však?
Ale áno.
Lenže teba sa to netýka.
Ja vždy vyhrám, Jack.
Tak alebo onak.
Rose!
Zadržte ju!
Čo to robíš?
Nie!
Nemáš rozum? Prečo si to urobila?
Si šialená, Rose.
Prečo si to urobila? Prečo?
Ak ty skočíš, skočím aj ja, áno?
Áno.
Nemohla som. Nemohla som odísť, Jack.
Neboj sa, niečo vymyslíme.
Aspoň som s tebou.
Pozor!
Bež!
Rýchlo!
Uhni!
Poď!
Rýchlo!
Dúfam, že si spolu užijete!
Čo tu môže byť na smiech?
Diamant som dal do zvrchníka.
A ten som dal jej!
Poď!
Ocko!
Nemôžeme ho tu nechať.
Dobre, poď!
Ocko!
Späť!
Tade nie! Vráťte sa! Tade nie!
Bež!
Utekaj, Rose!
Sem!
Daj mi ruku!
Bože!
Pomoc!
Počkajte, pane! Otvorte, prosím!
Pomôžte nám!
Prosím!
Dofrasa!
Rýchlo!
No tak!
Ježiši.
Pohyb!
Rýchlo!
Spadli mi kľúče!
Stojte!
Nechoďte preč! Pošlite niekoho, prosím!
Mám ich. Ktorý to je?
Skús ten krátky.
Rýchlo.
Nie!
Rýchlo.
Zasekol sa!
- No tak! - Rýchlo, Jack!
Rýchlo!
Už to je! Choď, Rose!
Jack! Poď!
Zrovnajte tie veslá.
Zadržte! Pozor!
Naviňte žeriavy! Zapnite laná!
Mami!
Rýchlo hore!
Netlačte sa!
Ustúpte!
Aj my chceme žiť, ty bastard!
Zastrelím každého, kto sa opováži prejsť popri mne!
Bastard!
Späť!
Dohodli sme sa!
Vaše peniaze už nezachránia ani jedného z nás. Späť!
Len ženy a deti!
Tommy, nie!
Nie, Will!
Tak ustúpte, došľaka!
Pomaly, opatrne!
Mám dieťa!
- Mám dieťa! - Uvoľnite cestu!
Prosím vás, mám dieťa!
Nemá nikoho na svete, len mňa.
Choďte.
Ustúpte!
Podržíte ju, prosím?
Dajte.
Dajte mi ju. No tak.
Počkaj! Pán Andrews!
Nechcete to aspoň skúsiť?
Odpusťte, že som vám nepostavil pevnejšiu loď, milá Rose.
Ide ku dnu. Nemáme čas.
Počkajte.
Veľa šťastia, Rose.
Aj vám.
Pán Guggenheim? Tieto sú vaše.
Nie, vďaka. Sme oblečení vo svojich najlepších šatách
a zomrieme ako džentlmeni.
Ale dali by sme si brandy.
Sem s tými lanami!
Napnite ich. Potom ho narovnáme.
Capitán?
Kam mám ísť? Prosím.
Pán kapitán!
Tak, končíme.
Zbohom, Wally. Veľa šťastia.
Zbohom, Wallace.
A žili spolu šťastne
tristo rokov
v krajine večnej mladosti a krásy.
Už nie je čas! Prerežte laná!
Nôž! Potrebujem nôž!
Prerežte ich!
Odrežte tie prekliate laná!
Páni,
bolo mi cťou dnes večer s vami hrať.
Musíme zostať na lodi, pokiaľ to bude možné.
Poď! Prelez!
Skoč.
Držím ťa. Skoč!
Poďte, pomôžem vám.
Preč!
Nie! Prevrátite nás!
I keď kráčam údolím tône smrti...
Nemôžete ísť tým údolím rýchlejšie?
Svätá Mária, Matka Božia, pros za nás hriešnych teraz i v hodinu smrti našej.
Svätá Mária, milosti…
Sem!
Poď!
A videl som nové nebo a novú zem,
lebo prvé nebo a prvá zem sa pominuli...
a mora už nebolo.
Čoskoro bude po všetkom.
Už to dlho nepotrvá.
A bude bývať s nimi a oni budú jeho ľudom. A Boh bude s nimi
a bude ich Bohom.
Jack,
tu sme sa prvý raz stretli.
A Boh zotrie každú slzu z ich očí
a smrti viac nebude.
Ani žiaľu, ani náreku,
ani bolesti viac nebude,
lebo prvý svet sa pominul.
Zaberte, dopekla! Rýchlejšie!
Držte sa, slečna Trudy!
Pevne sa drž.
Všemocný Bože.
Zapnite ističe!
Musíme preliezť!
Daj ruku, vytiahnem ťa.
Rýchlo, daj mi ruku.
Držím ťa. A nepustím.
Poďme.
- Čo sa deje, Jack? - Neviem!
Drž sa!
Ideme dolu!
Panebože, Jack. Božemôj!
Pevne sa drž!
Loď nás stiahne pod vodu. Keď poviem, zhlboka sa nadýchni.
Musíš kopať, aby si sa dostala nad hladinu.
Nepúšťaj sa ma.
Dokážeme to, Rose.
Ver mi.
Verím ti.
Priprav sa! Pozor!
Teraz!
Jack!
Rose!
Pusti ju! Nechaj ju!
Plávaj, Rose! Musíš plávať!
Len plávaj.
Je strašne studená.
Plávaj!
Poď sem.
Plávaj.
Vylez na to.
Vytiahni sa hore.
Poďme.
Zostaň tam.
Už je dobre.
Vráťte sa s člnmi!
Prídu po nás člny.
Ešte chvíľu musíš vydržať.
Museli odplávať, aby ich ten vír nestiahol, ale teraz sa vrátia.
Preboha!
Pomôžte nám, prosím!
Nechápete. Ak sa vrátime, potopia nás,
stiahnu pod vodu!
Prestaňte, desíte ma.
Poďme, dievčatá, chopte sa vesiel.
Zošaleli ste? Sme uprostred severného Atlantiku.
Chcete žiť, alebo chcete zomrieť?
Ja vám nerozumiem.
Čo je to s vami? Sú tam vaši muži!
Je tu plno miesta.
A bude o jedno viac,
ak tú papuľu nezavriete, ženská!
Zložte veslá. A zviažte aj tieto dva člny.
Nech je to pevné a bezpečné.
Počúvajte, chlapi, musíme sa vrátiť.
Ženy z tohto člna presadnú do tamtoho.
Čo najrýchlejšie, prosím. Uvoľnite tam miesto.
Už to tíchne.
Chvíľočku potrvá,
kým sa člny zorganizujú.
Neviem ako ty,
ale ja sa chystám napísať veľmi dôraznú sťažnosť
spoločnosti White Star Line.
Ľúbim ťa, Jack.
To mi nerob.
Nelúč sa. Ešte nie.
Rozumieš?
Je mi strašná zima.
Počúvaj, Rose,
zachrániš sa.
Budeš žiť
a mať kopu detí.
A budeš vidieť, ako rastú.
Zomrieš veľmi staručká,
v teplej posteli.
Nie tu,
nie túto noc. Nie takto.
Počuješ ma?
Necítim si telo.
Ten lístok bola najväčšia výhra v mojom živote.
Priviedol ma k tebe.
A som za to vďačný, Rose.
Vďačný.
Musíš...
Žiadam ťa len o jedno.
Musíš mi sľúbiť, že prežiješ.
Že sa nevzdáš,
nech sa stane čokoľvek.
Aj keď to bude beznádejné.
Sľúb mi to, Rose.
A nikdy na ten sľub nezabudni.
Sľubujem.
Nikdy naň nezabudni.
Nikdy naň nezabudnem, Jack.
Nikdy.
Priamo pred nami, pane.
Vytiahnite veslá!
Vidíte nejaký pohyb?
Nie, pane. Nič sa nehýbe.
Prezrite ich.
Dajte sem to veslo.
Prezrite ich. Uistite sa.
Títo sú mŕtvi, pane.
Odsuňte ich. Poďme ďalej, pomaly.
Opatrne s tými veslami. Neudrite ich.
Je tam niekto nažive?
Počuje ma niekto?
Je tam niekto živý?
Pridlho sme čakali.
Prezerajte ich! Hľadajte!
Žije niekto?
Počuje ma niekto?
Poď, Josephine moja,
do môjho lietajúceho stroja
Vyletíme ako vtáky
hore nad oblaky
Poď, Josephine moja,
do môjho lietajú...
Jack.
Jack,
čln!
Prišiel čln, Jack.
Vráťte sa.
Poďte späť!
Vráťte sa!
Počuje ma niekto?
Je to márne, pane.
Vráťte sa!
Nikdy nezabudnem.
Sľubujem.
Obráťte čln!
Tisícpäťsto ľudí sa ocitlo v oceáne,
keď Titanic klesol ku dnu.
Dvadsať člnov plávalo neďaleko,
a len jeden sa vrátil.
Jeden.
Z vody vytiahli šesť ľudí,
vrátane mňa.
Šesť - z tisícpäťsto.
Potom...
tým sedemsto ľuďom v člnoch nezostávalo nič, len čakať.
Čakať na smrť.
čakať na život.
Čakať na rozhrešenie,
ktoré nikdy nemalo prísť.
Tu nikoho zo svojich nenájdete. Tu sú len cestujúci nižších tried.
Má gaštanové vlasy a bielu bradu.
- Iný zoznam nie je. - Možno je na inej lodi.
Robíme, čo je v našich silách.
Vtedy som ho videla naposledy.
Oženil sa, prirodzene, a zdedil milióny.
Ale krach na burze v 1929 ho tvrdo postihol.
Strelil si do hlavy.
Aspoň tak som čítala.
Ako sa voláte, dievčatko?
Dawsonová.
Rose Dawsonová.
Ďakujem.
O Jackovi sme nenašli nijaký záznam.
Ako ste aj mohli?
Ten lístok vyhral. A doteraz som o ňom nikomu nerozprávala.
Ani tvojmu starému otcovi.
Ženské srdce je ako oceán, ukrýva mnohé tajomstvá.
Ale teraz viete, že žil muž menom Jack Dawson,
ktorý ma zachránil v každom ohľade,
ako sa len človek zachrániť dá.
Nemám ani jeho fotografiu.
Existuje už len v mojich spomienkach.
Keldyš, Mir 2 stúpa hore.
Túto cigaru som si chcel zapáliť, až nájdem ten diamant.
Je mi ľúto.
Tri roky
som nemyslel na nič iné, len na Titanic.
Ale nič som nepochopil.
Nechcel som si to pripustiť.
Výroba titulkov SOLARFILM Bratislava